Α4-0296/95

Κοινός προσανατολισμός του Συμβουλίου εν όψει της θέσπισης του Κανονισμού (ΕΚ, ΕΥΡΑΤΟΜ) του Συμβουλίου σχετικά με την προστασία των οικονομικών συμφερόντων των Ευρωπαϊκών Κοινοτήτων (7522/95 - C4-0292/95 - 94/0146(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Δωδέκατη αιτιολογική σκέψη

>Αρχικό κείμενο>

Ότι η εφαρμογή του παρόντος κανονισμού δεν θίγει την εφαρμογή του ποινικού δικαίου των κρατών μελών[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 2)

Άρθρο 1, παράγραφος 2

>Αρχικό κείμενο>

2. Παρατυπία συνιστά κάθε παράβαση διάταξης του κοινοτικού δικαίου που προκύπτει από πράξη ή παράλειψη ενός οικονομικού φορέα, με πραγματικό ή ενδεχόμενο αποτέλεσμα να ζημιωθεί ο γενικός προϋπολογισμός των Κοινοτήτων ή προϋπολογισμός διαχειριζόμενος από τις Κοινότητες, είτε με τη μείωση ή ματαίωση εσόδων που προέρχονται από ιδίους πόρους που εισπράττονται απ' ευθείας για λογαριασμό της Κοινότητας, είτε με αδικαιολόγητη δαπάνη.

>Κείμενο μετά την ψηφοφορία στο ΕΚ>

2. Παρατυπία συνιστά κάθε παράβαση διάταξης του κοινοτικού δικαίου που προκύπτει από πράξη ή παράλειψη ενός οικονομικού φορέα, με πραγματικό ή ενδεχόμενο αποτέλεσμα να ζημιωθεί ο γενικός προϋπολογισμός των Κοινοτήτων ή προϋπολογισμός διαχειριζόμενος από τις Κοινότητες, είτε με τη μείωση ή ματαίωση εσόδων που προέρχονται από ιδίους πόρους που εισπράττονται απ' ευθείας για λογαριασμό της Κοινότητας, είτε με αδικαιολόγητη δαπάνη, είτε με την καταχρηστική διοχέτευση χρηματικών ποσών σε σκοπούς διαφορετικούς εκείνων για τους οποίους αρχικά χορηγήθηκαν.

(Τροπολογία 3)

Άρθρο 2, παράγραφος 2

>Αρχικό κείμενο>

2. Καμία διοικητική κύρωση δεν απαγγέλλεται εάν δεν προβλέπεται από κοινοτική πράξη προγενέστερη της παρατυπίας. Σε περίπτωση μεταγενέστερης τροποποίησης των διατάξεων περί επιβολής διοικητικών κυρώσεων που περιέχονται σε κοινοτικούς κανόνες, ισχύουν αναδρομικώς οι λιγότερο αυστηρές διατάξεις.

>Κείμενο μετά την ψηφοφορία στο ΕΚ>

2. Καμία διοικητική κύρωση δεν απαγγέλλεται εάν δεν προβλέπεται από κοινοτική πράξη προγενέστερη της παρατυπίας. Σε περίπτωση μεταγενέστερης τροποποίησης των διατάξεων περί επιβολής διοικητικών κυρώσεων που περιέχονται σε κοινοτικούς κανόνες, ισχύουν αναδρομικώς οι λιγότερο αυστηρές διατάξεις, εκτός εάν η νέα νομοθεσία ορίζει ρητώς ότι οι διατάξεις αυτές δεν έχουν αναδρομική ισχύ.

(Τροπολογία 4)

Άρθρο 3, παράγραφος 1, πρώτο εδάφιο

>Αρχικό κείμενο>

1. Η προθεσμία παραγραφής της δίωξης είναι τετραετής από την διάπραξη της παρατυπίας που ορίζεται στο άρθρο 1 παράγραφος 1. Ωστόσο, οι τομεακοί κανόνες μπορούν να προβλέπουν μικρότερη προθεσμία, η οποία, δεν μπορεί να είναι μικρότερη των τριών ετών.

>Κείμενο μετά την ψηφοφορία στο ΕΚ>

1. Η προθεσμία παραγραφής της δίωξης είναι πενταετής από την διάπραξη της παρατυπίας που ορίζεται στο άρθρο 1 παράγραφος 1. Ωστόσο, οι τομεακοί κανόνες μπορούν να προβλέπουν μικρότερη προθεσμία, η οποία, δεν μπορεί να είναι μικρότερη των τριών ετών.

(Τροπολογία 5)

Άρθρο 3, παράγραφος 2, πρώτο εδάφιο

>Αρχικό κείμενο>

2. Η προθεσμία εκτέλεσης της απόφασης που καθορίζει τη διοικητική ποινή είναι τριετής. Ως έναρξη της προθεσμίας αυτής υπολογίζεται η ημέρα κατά την οποία η απόφαση κατέστη οριστική.

>Κείμενο μετά την ψηφοφορία στο ΕΚ>

2. Η προθεσμία εκτέλεσης της απόφασης που καθορίζει τη διοικητική ποινή είναι πενταετής. Ως έναρξη της προθεσμίας αυτής υπολογίζεται η ημέρα κατά την οποία η απόφαση κατέστη οριστική.

(Τροπολογία 6)

Άρθρο 4, παράγραφος 1, εισαγωγική πρόταση

>Αρχικό κείμενο>

1. Κάθε παρατυπία συνεπάγεται, κατά γενικό κανόνα, την αφαίρεση του αδικαιολογήτως αποκτηθέντος οφέλους:

>Κείμενο μετά την ψηφοφορία στο ΕΚ>

1. Κάθε παρατυπία συνεπάγεται την αφαίρεση του αδικαιολογήτως αποκτηθέντος οφέλους:

(Τροπολογία 7)

Άρθρο 4, παράγραφος 1, πρώτη παύλα

>Αρχικό κείμενο>

- με την υποχρέωση καταβολής των οφειλόμενων ή επιστροφής των αδικαιολογήτως εισπραχθέντων ποσών,

>Κείμενο μετά την ψηφοφορία στο ΕΚ>

- με την υποχρέωση καταβολής των οφειλόμενων ή επιστροφής των αδικαιολογήτως εισπραχθέντων ποσών, ενδεχομένως προσαυξημένων με τόκο, ο οποίος είναι δυνατόν να καθορισθεί κατ´ αποκοπήν.

(Τροπολογία 8)

Άρθρο 4, παράγραφος 2

>Αρχικό κείμενο>

2. Η εφαρμογή των μέτρων της παραγράφου 1 περιορίζεται στην αφαίρεση του εξασφαλισθέντος οφέλους προσαυξημένου, εφόσον προβλέπεται, με τόκους που δύνανται να καθοριστούν κατ' αποκοπήν.

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

Άρθρο 4, παράγραφος 3

>Αρχικό κείμενο>

3. Οι πράξεις οι οποίες αποδεδειγμένως αποσκοπούν στην εξασφάλιση οφέλους αντίθετου προς τους στόχους των εκάστοτε εφαρμοστέων διατάξεων του κοινοτικού δικαίου, με την τεχνητή δημιουργία των προϋποθέσεων κτήσης αυτού του οφέλους, έχουν ως συνέπεια, ανάλογα με την περίπτωση, είτε τη μη εξασφάλιση είτε την αφαίρεση του οφέλους.

>Κείμενο μετά την ψηφοφορία στο ΕΚ>

3. Οι πράξεις οι οποίες αποδεδειγμένως αποσκοπούν στην εξασφάλιση οφέλους αντίθετου προς τους στόχους των εκάστοτε εφαρμοστέων διατάξεων του κοινοτικού δικαίου, με την τεχνητή δημιουργία των προϋποθέσεων κτήσης αυτού του οφέλους, έχουν ως συνέπεια, ανάλογα με την περίπτωση, είτε τη μη εξασφάλιση είτε την αφαίρεση του οφέλους, με την επιφύλαξη της επιβολής των κυρώσεων που προβλέπονται στο άρθρο 5, παράγραφος δ) και ε).

(Τροπολογία 10)

Άρθρο 5, παράγραφος 1, σημείο ε)

>Αρχικό κείμενο>

ε) προσωρινή αφαίρεση έγκρισης ή αναγνώρισης που απαιτείται για τη συμμετοχή σε καθεστώς κοινοτικής ενίσχυσης.

>Κείμενο μετά την ψηφοφορία στο ΕΚ>

ε) προσωρινή ή οριστική αφαίρεση έγκρισης ή αναγνώρισης που απαιτείται για τη συμμετοχή σε καθεστώς κοινοτικής ενίσχυσης.

(Τροπολογία 12)

Άρθρο 7

>Αρχικό κείμενο>

Τα κοινοτικά διοικητικά μέτρα και κυρώσεις μπορούν να επιβάλλονται στους οικονομικούς φορείς που προβλέπονται στο άρθρο 1, δηλαδή στα φυσικά ή νομικά πρόσωπα καθώς και στις λοιπές οντότητες, στις οποίες το εθνικό δίκαιο αναγνωρίζει ικανότητα δικαίου, τα οποία διέπραξαν την παρατυπία. Επικουρικώς, τα εν λόγω μέτρα μπορούν να επιβάλλονται και στα πρόσωπα που έχουν συμπράξει στην πραγμάτωση της παρατυπίας καθώς και σε εκείνα που φέρουν την ευθύνη για την παρατυπία ή όφειλαν να αποτρέψουν την διάπραξή της.

>Κείμενο μετά την ψηφοφορία στο ΕΚ>

Τα κοινοτικά διοικητικά μέτρα και κυρώσεις μπορούν να επιβάλλονται στους οικονομικούς φορείς που προβλέπονται στο άρθρο 1, δηλαδή στα φυσικά ή νομικά πρόσωπα καθώς και στις λοιπές οντότητες, στις οποίες το εθνικό δίκαιο αναγνωρίζει ικανότητα δικαίου, τα οποία διέπραξαν την παρατυπία μέσω φυσικών προσώπων που ενεργούσαν για λογαριασμό τους και διέθεταν εξουσία λήψης αποφάσεων εκ του νόμου, κατ' εξουσιοδότηση ή εκ των πραγμάτων. Επικουρικώς, τα εν λόγω μέτρα μπορούν να επιβάλλονται και στα πρόσωπα, νομικά πρόσωπα ή άλλες οντότητες οι οποίες θεωρούνται από το εθνικό δίκαιο ως υποκείμενα δικαίου, που έχουν συμπράξει στην πραγμάτωση της παρατυπίας καθώς και σε εκείνα που φέρουν την ευθύνη για την παρατυπία ή όφειλαν να αποτρέψουν την διάπραξή της.

(Τροπολογία 13)

Άρθρο 8, παράγραφος 1

>Αρχικό κείμενο>

1. Τα κράτη μέλη λαμβάνουν σύμφωνα με τις εθνικές νομοθετικές, κανονιστικές και διοικητικές τους διατάξεις, τα απαραίτητα μέτρα για την εξασφάλιση της δέουσας και πραγματικής εκτέλεσης των πράξεων που αφορούν τα οικονομικά συμφέροντα των Κοινοτήτων.

>Κείμενο μετά την ψηφοφορία στο ΕΚ>

1. Τα κράτη μέλη λαμβάνουν σύμφωνα με τις εθνικές νομοθετικές, κανονιστικές και διοικητικές τους διατάξεις, τα απαραίτητα μέτρα για την εξασφάλιση της δέουσας και πραγματικής εκτέλεσης των πράξεων που αφορούν τα οικονομικά συμφέροντα των Κοινοτήτων. Τα κράτη μέλη ενημερώνουν την Επιτροπή σχετικά με το χαρακτήρα αυτών των μέτρων και την κανονικότητα της εκτέλεσής τους.

(Τροπολογία 14)

Άρθρο 9, παράγραφος 2, δεύτερο εδάφιο

>Αρχικό κείμενο>

Πριν την πραγματοποίηση αυτών των ελέγχων και εξακριβώσεων, η Επιτροπή, βάσει της ισχύουσας νομοθεσίας, ενημερώνει το ενδιαφερόμενο κράτος μέλος ούτως ώστε να λάβει όλη την απαραίτητη βοήθεια.

>Κείμενο μετά την ψηφοφορία στο ΕΚ>

Πριν την πραγματοποίηση αυτών των ελέγχων και εξακριβώσεων, η Επιτροπή, βάσει της ισχύουσας νομοθεσίας, με την επιφύλαξη οιασδήποτε κατά τομέα ρύθμισης που προβλέπει επιτόπου ελέγχους χωρίς προειδοποίηση, ενημερώνει το ενδιαφερόμενο κράτος μέλος, το οποίο της παρέχει τη βοήθεια που κρίνει εκείνη αναγκαία υπό τις εκάστοτε περιστάσεις. Η Επιτροπή υποβάλλει ετήσια έκθεση στο Ευρωπαϊκό Κοινοβούλιο σχετικά με την εφαρμογή των άρθρων 8 και 9 του παρόντος κανονισμού.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου όσον αφορά τον κοινό προσανατολισμό του Συμβουλίου εν όψει της θέσπισης του Κανονισμού (ΕΚ, ΕΥΡΑΤΟΜ) του Συμβουλίου σχετικά με την προστασία των οικονομικών συμφερόντων των Ευρωπαϊκών Κοινοτήτων (7522/95 - C4-0292/95 - 94/0146(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(94)0214 - 94/0146 (CNS) ((ΕΕ C 216, της 06.08.1994, σελ. 14)),

- έχοντας υπόψη τη γνωμοδότηση που εξέδωσε στις 15 Μαρτίου 1995 ((ΕΕ C 89, της 10.04.1995, σελ. 83)),

- έχοντας υπόψη τον κοινό προσανατολισμό του Συμβουλίου (7522/95),

- έχοντας κληθεί από το Συμβούλιο να γνωμοδοτήσει εκ νέου, σύμφωνα με τα άρθρα 235 της Συνθήκης ΕΚ και 203 της Συνθήκης ΕΥΡΑΤΟΜ (C4-0292/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις της Επιτροπής Πολιτικών Ελευθεριών και Εσωτερικών Υποθέσεων και της Επιτροπής Νομικών Θεμάτων και Δικαιωμάτων των Πολιτών (Α4-0296/95),

1. εγκρίνει, με την επιφύλαξη των τροποποιήσεων που του επέφερε, τον κοινό προσανατολισμό του Συμβουλίου[semigr ]

2. καλεί το Συμβούλιο να τροποποιήσει αναλόγως τον κοινό προσανατολισμό του[semigr ]

3. καλεί το Συμβούλιο, εφόσον προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.